ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
COVID-19 వ్యాక్సిన్ ల పంపిణీ మరియు నిర్వహణకొరకు ఉన్నత స్థాయి కమిటీ
COVID-19  కోసం వ్యాక్సిన్ అడ్మినిస్ట్రేషన్ పై జాతీయ నిపుణుల బృందం స్థాపించబడింది, ఇది COVID-19 టీకా యొక్క అన్ని అంశాలపై మార్గదర్శకాలను అందిస్తుంది, ఇందులో జనాభా సమూహాల ప్రాధాన్యత, సేకరణ మరియు జాబితా నిర్వహణ, టీకా ఎంపిక, వ్యాక్సిన్ డెలివరీ మరియు ట్రాకింగ్ మెకానిజం మొదలైనవి ఉన్నాయి.
ఎన్ ఈజివిఎసి మెంబర్ , నీతి ఆయోగ్ మరియు సెక్రటరీ  యొక్క సహ-అధ్యక్షత వహిస్తారు. ఎన్ ఈజివిఎసి కి విదేశాంగ మంత్రిత్వ శాఖ, డిపార్ట్ మెంట్ ఆఫ్ ఎక్స్ పెయిండెంట్, డిపార్ట్ మెంట్ ఆఫ్ బయోటెక్నాలజీ, డిపార్ట్ మెంట్ ఆఫ్ హెల్త్ రీసెర్చ్, డిపార్ట్ మెంట్ ఆఫ్ ఫార్మాస్యూటికల్స్, మినిస్ట్రీ ఆఫ్ ఎలక్ట్రానిక్స్ అండ్ ఇన్ఫర్మేషన్ టెక్నాలజీ, ఐదు రాష్ట్ర ప్రభుత్వాల నుంచి ప్రతినిధులు మరియు సాంకేతిక నిపుణుల కు ప్రాతినిధ్యం ఉంది.
COVID-19 టీకా యొక్క ప్రారంభ దశలో ఆరోగ్య సంరక్షణ కార్మికులు మరియు ఫ్రంట్ వర్కర్ లకు ప్రాధాన్యత నిచ్చింది, దీని తరువాత 50 సంవత్సరాలు మరియు అంతకంటే ఎక్కువ వయస్సు ఉన్న వ్యక్తుల యొక్క ప్రాధాన్యతకలిగిన జనాభా గ్రూపులు, మరియు 50 సంవత్సరాల కంటే తక్కువ వయస్సు ఉన్న వారు కోమోర్బిడిటీలతో ఉన్నారు. ఆరోగ్య సంరక్షణ కార్మికుల వ్యాక్సినేషన్ జరుగుతోంది.
COVID-19 టీకా యొక్క మొదటి దశలో, ఆరోగ్య సంరక్షణ కార్మికులు మరియు ఫ్రంట్ లైన్ కార్మికులకు టీకాలు వేయడానికి ఈ టీకాను కేంద్ర ప్రభుత్వం ఉచితంగా రాష్ట్రాలు మరియు యుటిలకు అందిస్తోంది.
ఈ విషయాన్ని రాష్ట్ర ఆరోగ్య శాఖ  మంత్రి అశ్వినీ కుమార్ చౌబే ఇవాళ రాజ్యసభలో లిఖితపూర్వక సమాధానంలో పేర్కొన్నారు.
మానవ వనరుల అభివృద్ధి మంత్రిత్వ శాఖ
సీబీఎస్ఈ బోర్డు పరీక్షలపై కీలక నిర్ణయం
పెరుగుతున్న కరోనా పరిస్థితిని దృష్టిలో ఉంచుకుని వివిధ స్థాయిలలో జరగబోయే పరీక్షలను సమీక్షించడానికి గౌరవ ప్రధాన మంత్రి బుధవారం ఉన్నత స్థాయి సమావేశానికి అధ్యక్షత వహించారు. ఈ సమావేశానికి కేంద్ర విద్యా శాఖ మంత్రి శ్రీ రమేష్ పోఖ్రియాల్ నిశాంక్, ప్రధాన మంత్రి ప్రధాన కార్యదర్శి, క్యాబినెట్ కార్యదర్శి, పాఠశాల మరియు ఉన్నత విద్యాశాఖ కార్యదర్శులు మరియు ఇతర ఉన్నతాధికారులు హాజరయ్యారు.
విద్యార్థుల శ్రేయస్సుకి అధిక ప్రాధాన్యతనివ్వాలని ప్రధాని పునరుద్ఘాటించారు. కేంద్రం విద్యార్థుల ఉత్తమ ప్రయోజనాలను దృష్టిలో ఉంచుకుని, వారి ఆరోగ్యాన్ని జాగ్రత్తగా చూసుకునేలా తగు చర్యలు చేపడుతుందని, అదే సమయంలో వారి విద్యా ప్రయోజనాలకు హాని జరగదని ఆయన పేర్కొన్నారు.
వచ్చే నెల నుండి జరగబోయే 10వ తరగతి, 12వ తరగతి బోర్డు పరీక్షపై అధికారులు వివరించారు. సిబిఎస్ఇ నిర్వహించే పదవ తరగతి, 12వ తరగతి బోర్డు పరీక్షలు 2021 మే 4 నుండి ప్రారంభం కానున్నాయి. అయితే దేశంలో మహమ్మారి పరిస్థితి అనేక రాష్ట్రాల్లో కోవిడ్ 19 పాజిటివ్ కేసులు తిరిగి పుంజుకోవడంతో కొన్ని రాష్ట్రాలు ఇతరులకన్నా ఎక్కువగా ప్రభావితమయ్యాయి. ఈ పరిస్థితిలో 11 రాష్ట్రాల్లో పాఠశాలలు మూతపడ్డాయి. స్టేట్ బోర్డ్ల మాదిరిగా కాకుండా, సిబిఎస్ఇకి అఖిల భారత పాత్ర ఉంది, అందువల్ల, దేశవ్యాప్తంగా ఒకేసారి పరీక్షలు నిర్వహించడం చాలా అవసరం. మహమ్మారి మరియు పాఠశాల మూసివేత ప్రస్తుత పరిస్థితిని చూస్తే, విద్యార్థుల భద్రత మరియు శ్రేయస్సును కూడా పరిగణనలోకి తీసుకొని ఈ కింద విధంగా నిర్ణయం తీసుకోవడం జరిగింది :
- పన్నెండవ తరగతికి సంబంధించిన బోర్డు పరీక్షలు మే 4 వ తేదీ నుండి జూన్ 14, 2021 వరకు జరగాల్సి ఉండగా అవి వాయిదా పడతాయి. తదుపరి పరీక్షల తేదీలను జూన్ 1, 2021 న బోర్డు సమీక్షిస్తుంది. పరీక్షలు ప్రారంభమయ్యే ముందు కనీసం 15 రోజుల నోటీసు ఇవ్వడం జరుగుతుంది.
- 2021 మే 4వ తేదీ నుండి జూన్ 14 వరకు జరగబోయే పదవ తరగతి బోర్డు పరీక్షలు రద్దు చేయడం జరిగింది. పదవ తరగతి బోర్డు ఫలితాలు బోర్డు అభివృద్ధి చేయాల్సిన ఆబ్జెక్టివ్ ప్రమాణం ఆధారంగా తయారు చేయబడతాయి. ఈ ప్రాతిపదికన అతనికి / ఆమెకు కేటాయించిన మార్కులతో సంతృప్తి చెందని అభ్యర్థికి పరీక్షలు నిర్వహించడానికి, పరిస్థితులు అనుకూలంగా ఉన్నప్పుడు, పరీక్షలో కూర్చునే అవకాశం కల్పిస్తారు.
ప్రధాన మంత్రి కార్యాలయం
జాతీయ ప్రాచీన గ్రంథాలయాని కి చెందిన చారిత్రిక రికార్డుల తో ఒక కోటి కి పైగాపేజీలు కలిగివున్నటువంటి ‘‘అభిలేఖ్ పటల్’’ పోర్టల్ ను ఏర్పాటు చేయడాన్నిప్రశంసించిన ప్రధాన మంత్రి
జాతీయ ప్రాచీన గ్రంథాలయాని కి చెందిన చరిత్ర సంబంధి రికార్డుల తో ఒక కోటి కి పైగా పేజీల ను కలిగివున్నటువంటి ‘‘అభిలేఖ్ పటల్’’ పోర్టల్ ను ఏర్పాటు చేయడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
జాతీయ ప్రాచీన గ్రంథాలయం ట్వీట్ ల కు ప్రధాన మంత్రి సమాధానాన్ని ఇస్తూ,
‘‘చరిత్ర మరియు సంస్కృతి ల విషయం లో ఉద్వేగాన్ని కనబరచేటటువంటి వారి లో ఇది ఆసక్తి ని రేకెత్తించడం ఖాయం.’’ అని ఒక ట్వీట్ లో పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
తేలికపాటి హెచ్ఎంఐఎస్ ని ప్రారంభించనున్న జాతీయ ఆరోగ్య సంస్థ
హెచ్ఎంఐఎస్ బీటా-పరీక్షలో పాల్గోవాలని ఆరోగ్య సంరక్షణ అందిస్తున్న సంస్థలను ఆహ్వానించిన జాతీయ ఆరోగ్య సంస్థ
తేలికైన, దృఢమైన మరియు ఎబిడిఎం -కంప్లైంట్ హాస్పిటల్ మేనేజ్మెంట్ ఇన్ఫర్మేషన్ సిస్టమ్  బీటా వెర్షన్ను జాతీయ ఆరోగ్య సంస్థ  విడుదల చేస్తోంది. ఆరోగ్య సంరక్షణ సేవలు అందిస్తున్న వారు ముఖ్యంగా ప్రైవేట్ క్లినిక్లు, పరిమిత ఆరోగ్య సేవలు అందిస్తున్న సంస్థలకు హెచ్ఎంఐఎస్ డిజిటల్ పరిష్కార వేదికగా పనిచేస్తుంది.
భారతదేశంలో డిజిటల్ ఆరోగ్య మౌలిక సదుపాయాలు అభివృద్ధి చేయడానికి జాతీయ ఆరోగ్య సంస్థ తన ప్రధాన కార్యక్రమంగా ఆయుష్మాన్ భారత్ డిజిటల్ మిషన్ ని అమలు చేస్తోంది. లక్ష్య సాధన దిశలో భాగంగా కో విన్ మాడ్యూల్ లో అమలు జరుగుతున్న పటిష్ట విధానాల ఆధారంగా హెచ్ఎంఐఎస్ పరిష్కార వ్యవస్థను అభివృద్ధి చేయాలని జాతీయ ఆరోగ్య సంస్థ నిర్ణయించింది. ఇది చిన్న క్లినిక్ల డిజిటలైజేషన్ను వేగవంతం చేస్తుంది. దేశంలో ఆరోగ్య సేవలు అందిస్తున్న సంస్థల వివరాలు త్వరగా తెలుసుకోవడానికి వీలు కల్పిస్తుంది.
హెచ్ఎంఐఎస్ బీటా వెర్షన్ క్రింది సౌకర్యాలు అందిస్తుంది:
1. ఎబిడిఎం కంప్లైంట్ - వైద్యులు తమ రోగుల ABHA ను రూపొందించడానికి మరియు పొందేందుకు అనుమతిస్తుంది.
2. సౌకర్యాల నిర్వహణ - వైద్యులు వారి క్యాలెండర్, అపాయింట్మెంట్లు మరియు రోగి వివరాలను ఏకగవాక్ష విధానం ద్వారా నిర్వహించడానికి అనుమతిస్తుంది
3, డిజిటల్ సేవలు - నమోదిత రోగుల కోసం మునుపటి ఆరోగ్య రికార్డులు మరియు ప్రిస్క్రిప్షన్లను వీక్షించడానికి మరియు వీడియో సంప్రదింపులు తీసుకోవడానికి వైద్యులను అనుమతిస్తుంది
4. ఈ -ప్రిస్క్రిప్షన్ సేవలు – ప్రిస్క్రిప్షన్ లేఅవుట్ను సవరించడానికి/అనుకూలీకరించడానికి ఎంపికలతో అనేక రకాల ప్రమాణాలు ఉపయోగించి డిజిటల్ ప్రామాణిక ప్రిస్క్రిప్షన్లను రూపొందించి , అందించడానికి హెచ్ఎంఐఎస్ వీలు కల్పిస్తుంది.
ఆరోగ్య సంరక్షణ సేవలు అందిస్తున్న సంస్థలు, వ్యక్తులు నూతన పరిష్కార వేదికను ఉపయోగించడానికి వీలు కలుగుతుంది. సౌకర్యాన్ని ఉపయోగించి దీనికి సంబంధించి తమ విలువైన అభిప్రాయాలు అందించవచ్చు. అభిప్రాయాలు అందించడం ద్వారా ఆరోగ్య సేవలు అందిస్తున్న వారు దేశంలో పటిష్ట డిజిటల్ ఆరోగ్య వ్యవస్థ అభివృద్ధికి తమ వంతు సహకారం అందించవచ్చు. ఆరోగ్య సంరక్షణ సేవలు అందిస్తున్న వారి నుంచి అందిన అభిప్రాయాలు, సలహాలు సూచనలు ఆధారంగా పటిష్ట ఎబిడిఎం ఆధారంగా పనిచేసే సాఫ్ట్వేర్ మరింత పటిష్టంగా పనిచేయడానికి ఉపయోగిస్తారు. హెచ్ఎంఐఎస్ ని https://docmitrabeta.abdm.gov.in/ లో చూడవచ్చు. హెచ్ఎంఐఎస్ వినియోగదారు మాన్యువల్ కూడా అదే లింక్లో అందుబాటులో ఉంది.
దేశవ్యాప్తంగా ఉన్న ఆరోగ్య సంరక్షణ సేవలు అందిస్తున్న వారు హెచ్ఎంఐఎస్ ని అమలు చేసేలా చూడడానికి, వారి నుంచి అభిప్రాయాలు సేకరించడానికి జాతీయ ఆరోగ్య సంస్థ 2023 జనవరి 4న వర్చువల్ విధానంలో బీటా-టెస్టింగ్ వర్క్షాప్ను నిర్వహించనుంది. తమ విలువైన సూచనలు అందించడానికి మరియు భారతదేశ డిజిటల్లో భాగం కావడానికి వర్క్షాప్లో పాల్గోవాలని జాతీయ ఆరోగ్య సంస్థ కోరింది. ఆసక్తిగల ఆరోగ్య సంరక్షణ నిపుణులు వర్క్షాప్ కోసం https://abdm.nha.gov.in/docmitra లో నమోదు చేసుకోవచ్చు.
రహదారి రవాణా, హైవేల మంత్రిత్వ శాఖ
సమీకృత ఆర్థిక, మౌలిక సదుపాయాల అభివృద్ధికి దారితీసే ఇంటర్-కనెక్టడ్ మరియు మల్టీమోడల్ ట్రాన్స్పోర్టేషన్ నెట్వర్క్ల కోసం ఒక వ్యవస్థను రూపొందించాలని భావిస్తున్న - పి.ఎం. గతి శక్తి నేషనల్ మాస్టర్ ప్లాన్ 
పి.ఎం.గతి శక్తి నేషనల్ మాస్టర్ ప్లాన్ -2021 అక్టోబర్ లో సమన్వయ ప్రణాళిక కోసం ఒక యంత్రాంగాన్ని ప్రారంభించడం, సమగ్ర మరియు సమగ్ర అభివృద్ధి కోసం అన్ని మంత్రిత్వ శాఖలకు ప్రణాళికాబద్ధమైన అభివృద్ధిని పక్షి వీక్షణను అందించడం కోసం ఒక దృష్టితో ప్రారంభించబడింది. ప్రధానమంత్రి గతి శక్తి ఎన్.ఎం.పి. ఇంటర్-కనెక్టడ్, మల్టీమోడల్ ట్రాన్స్పోర్టేషన్ నెట్వర్క్ల కోసం ఒక వ్యవస్థను రూపొందించడం ద్వారా సమీకృత ఆర్థిక మరియు మౌలిక సదుపాయాల అభివృద్ధి, మెరుగైన వాణిజ్య పోటీతత్వం, ఎగుమతుల ప్రోత్సాహంతో పాటు ఉపాధి కల్పనకు దారి తీస్తుంది. జాతీయ రహదారులు, రైల్వేలు, జలమార్గాలు, టెలికాం మొదలైన వివిధ మౌలిక సదుపాయాల రంగ ప్రాజెక్టుల మధ్య ఏకీకరణ, సమన్వయాన్ని నెలకొల్పడం, వివిధ రంగాలు, పరిశ్రమల  అభివృద్ధి అవసరాలు / లాజిస్టిక్ మద్దతులను తీర్చడం. సమన్వయంతో కూడిన సమగ్ర ప్రణాళిక, ప్రాజెక్ట్ సన్నాహాలు, అమలు, సరకు రవాణా ఏర్పాట్లు, సమర్థవంతమైన రవాణా వ్యవస్థల ఆప్టిమైజేషన్ ను సులభతరం చేయడానికి భౌగోళిక లక్షణాలు, భూమి రికార్డులు మొదలైన వాటితో సహా వివిధ సమాచార వ్యవస్థ సృష్టిపై ఎన్.ఎం.పి. ఆధారపడుతుంది.
ఎన్.ఎం.పి. ప్రాజెక్టుల ప్రణాళిక, మంజూరు, అమలు కోసం అవసరమైన మొత్తం ఫ్రేమ్వర్క్ను పి.ఎం. గతి శక్తి అందిస్తుంది. పి.ఎం. గతి శక్తి ఎన్.ఎం.పి. కింద ప్రత్యేక నిధులు కేటాయించబడలేదు. ఎన్.హెచ్. ప్రాజెక్టుల వారీగా, ప్రాజెక్టు అవసరాలకు అనుగుణంగా, మంజూరైన ప్రాజెక్టు ఖర్చులలోనే బడ్జెట్ కేటాయించబడుతుంది. అయితే, ఆంధ్రప్రదేశ్ రాష్ట్రంలోని భారతమాల, ఎన్.హెచ్  కింద ఉన్న ప్రాజెక్టుల వివరాలు జత చేయడం జరిగింది.
భూసేకరణ, ఆక్రమణల తొలగింపు, శాంతి భద్రతల సమస్యలు, యుటిలిటీ షిప్పింగ్, మట్టి / మొత్తం లభ్యత లేకపోవడం, పర్యావరణం / అటవీ / వన్యప్రాణుల అనుమతులు, ఆర్.ఓ.బి., ఆర్.యు.బి. సమస్యలు, ఒప్పంద సమస్యలు వంటి ప్రాజెక్టు అమలును ప్రభావితం చేసే వివిధ సమస్యలను మంత్రిత్వ శాఖ నిశితంగా పర్యవేక్షిస్తుంది. ఈ సమస్యలను పరిష్కరించడానికి, ప్రాజెక్టులను సకాలంలో పూర్తి చేయడానికి రాష్ట్ర ప్రభుత్వాలు, ఇతర కేంద్ర ప్రభుత్వ మంత్రిత్వ శాఖలు, విభాగాలతో సహా భాగస్వాములందరితో తరచు సమీక్షలు నిర్వహించబడతాయి. ప్రాజెక్టుల పురోగతిని భూమి రాశి, ప్రాజెక్టు పర్యవేక్షణ సమాచార వ్యవస్థ , డేటా లేక్ వంటి అధునాతన డిజిటల్ వేదికల ద్వారా పర్యవేక్షిస్తారు.
ప్రధాన మంత్రి కార్యాలయం
మిజోరమ్ మరియు అరుణాచల్ ప్రదేశ్ ల స్థాపన దినం నాడు ఆ రాష్ట్రాల ప్రజల కు శుభాకాంక్షలు తెలిపిన ప్రధాన మంత్రి
మిజోరమ్ మరియు అరుణాచల్ ప్రదేశ్ ల స్థాపన దినం అయినటువంటి ఈ రోజు న ఆ యా రాష్ట్రాల ప్రజల కు ప్రధాన మంత్రి శ్రీ నరేంద్ర మోదీ అభినందన లు తెలిపారు.
“మిజోరమ్ స్థాపన దినం సందర్భం లో ఆ రాష్ట్ర ప్రజల కు ఇవే అభినందనలు. ఈ రాష్ట్రం యొక్క సంపన్నమైన సంస్కృతి ని చూసుకొని మనం గర్విస్తున్నాము. మిజోరమ్ రాష్ట్రాని కి చెందినవారు అనేక రంగాల లో రాణించారు. వారు భారతదేశం యొక్క వృద్ధి కి తోడ్పాటు ను అందించారు. మిజోరమ్ రానున్న సంవత్సరాల లో అభివృద్ధి పథం లో ముందంజ వేయాలని ఆ ఈశ్వరుడి ని నేను ప్రార్థిస్తున్నాను.
అరుణాచల్ ప్రదేశ్ స్థాపన దినం నాడు ఆ రాష్ట్ర ప్రజల కు ఇవే శుభాకాంక్షలు. ఈ రాష్ట్రం దేశభక్తి కి మారు పేరు గా ఉంటూ, దేశ ప్రగతి కి అచంచలమైనటువంటి తోడ్పాటు ను అందిస్తున్నది. వృద్ధి పథం లో అరుణాచల్ ప్రదేశ్ మునుముందుకు సాగాలంటూ ఆ ఈశ్వరుడి ని నేను ప్రార్థిస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
పౌర విమానయాన మంత్రిత్వ శాఖ
ప్రయాణీకులకు సౌలభ్యాన్ని పెంచేందుకు పలు చర్యలు
ఢిల్లీ & ముంబై విమానాశ్రయాలలో సగటు నెలవారీ ప్రయాణీకుల నిర్వహణ సామర్థ్యం వరుసగా 74 మిలియన్లు మరియు 60 మిలియన్లుగా ఉంది
మొదటి దశలో డిజి యాత్ర ఢిల్లీ, బెంగళూరు, వారణాసి, కోల్కతా, పూణె, విజయవాడ & హైదరాబాద్ విమానాశ్రయాలలో ప్రారంభించబడింది.
ప్రపంచంలో అత్యంత వేగంగా అభివృద్ధి చెందుతున్న విమానయాన మార్కెట్లలో భారతదేశం ఒకటి. ఇప్పటికే మూడవ అతిపెద్ద దేశీయ విమానయాన మార్కెట్గా ఉంది. ప్రస్తుతం దేశంలో 30 అంతర్జాతీయ విమానాశ్రయాలు ఉన్నాయి. 2022-23 సంవత్సరానికి అంతర్జాతీయ విమానాశ్రయాల సగటు నెలవారీ ఫుట్ఫాల్ మరియు వార్షిక ప్రయాణీకుల నిర్వహణ సామర్థ్యం అనుబంధంలో ఉన్నాయి.
ఇప్పటికే ఉన్న టెర్మినల్స్లో మౌలిక సదుపాయాల మార్పుల ద్వారా సామర్థ్య పెంపుదల, సామాను తనిఖీ కోసం అదనపు ఎక్స్-రే యంత్రాల ఏర్పాటు మరియు కమీషన్, సిఐఎస్ఎఫ్  ద్వారా అదనపు సిబ్బందిని మోహరించడం, ఎయిర్లైన్స్ మరియు ఎయిర్పోర్ట్ ఆపరేటర్లు, స్లాట్ కేటాయింపుల నిర్వహణ, విమానాల గుంపులను నివారించడానికి ఎయిర్లైన్స్తో సమన్వయం వంటి చర్యల ద్వారా ప్రయాణీకులకు ప్రయాణ సౌలభ్యాన్ని పెంపొందించడానికి ప్రభుత్వం కృషి చేస్తోంది. వీటితో పాటు విమానాశ్రయాలలో ప్రయాణీకులకు ఇబ్బందులు మరియు అవాంతరాలు లేని ప్రయాణ అనుభవాన్ని అందించడానికి బయోమెట్రిక్ ఆధారిత ప్రయాణం కోసం ప్రభుత్వం డిజి యాత్రను ప్రారంభించింది. తొలి దశలో ఢిల్లీ, బెంగళూరు, వారణాసి, కోల్కతా, పూణె, విజయవాడ, హైదరాబాద్ విమానాశ్రయాల్లో డిజి యాత్రను ప్రారంభించారు.
విమానాశ్రయాలలో మౌలిక సదుపాయాలు/సౌకర్యాల అప్గ్రేడేషన్ అనేది ఆపరేషనల్ అవసరాలు, ట్రాఫిక్, డిమాండ్, వాణిజ్య సాధ్యత మొదలైన వాటిపై ఆధారపడి ఏఏఐ లేదా సంబంధిత ఎయిర్పోర్ట్ ఆపరేటర్లచే నిర్వహించబడే ఒక నిరంతర ప్రక్రియ. అంతేకాకుండా పౌర విమానయాన మంత్రిత్వ శాఖ ప్రాంతీయ కనెక్టివిటీ పథకాన్ని  ప్రారంభించింది. ప్రాంతీయ విమాన కనెక్టివిటీని ఉత్తేజపరిచేందుకు మరియు సామాన్యులకు విమాన ప్రయాణాన్ని అందుబాటులోకి తెచ్చేందుకు 21.10.2016న ఉడాన్  పథకాన్ని ప్రారంభించింది. అంతేకాకుండా ఏఏఐ మరియు ఇతర పిపిపి ఎయిర్పోర్ట్ ఆపరేటర్లు 2019-24లో ఏఏఐ ద్వారా దాదాపు రూ.25,000 కోట్లతో సహా మొత్తం రూ.98,000 కోట్లకు పైగా మొత్తాన్ని ప్రయాణీకుల పెరుగుదల మరియు విమాన ప్రయాణాన్ని సురక్షితమైన, సౌకర్యవంతమైన మరియు కస్టమర్ ఫ్రెండ్లీగా చేయడానికి బ్రౌన్ఫీల్డ్ విమానాశ్రయాల అభివృద్ధి/అప్గ్రేడేషన్/ఆధునీకరణ మరియు గ్రీన్ఫీల్డ్ విమానాశ్రయాలను అభివృద్ధి చేయడం కోసం కాపెక్స్ ప్లాన్ను ప్రారంభించారు.
పౌర విమానయాన మంత్రిత్వ శాఖ సహాయ మంత్రి జనరల్  వి.కె. సింగ్  ఈరోజు రాజ్యసభలో ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
ఆరోగ్య, కుటుంబ సంక్షేమ మంత్రిత్వ శాఖ
అన్ని ఆరోగ్య సంరక్షణ కేంద్రాలలో తగినంత ఆక్సిజన్ లభ్యత ఉండేలా చూడాలని 7 పెద్ద రాష్ట్రాలను కోరిన - కేంద్ర ఆరోగ్య, పరిశ్రమలు, అంతర్గత వాణిజ్యం, ఫార్మాస్యూటికల్స్ శాఖల కార్యదర్శులు
కేంద్ర ఆరోగ్య మంత్రిత్వ శాఖ ఈ రోజు వర్చువల్ సమావేశాన్ని నిర్వహించింది. ఈ సమావేశంలో కేంద్ర ఆరోగ్య శాఖ, డి.పి.ఐ.ఐ.టి., ఫార్మాస్యూటికల్స్ శాఖల కార్యదర్శులు పాల్గొన్నారు. ఈ సమావేశంలో మహారాష్ట్ర, ఆంధ్రప్రదేశ్, కర్ణాటక, తెలంగాణ, గుజరాత్, రాజస్థాన్, మధ్యప్రదేశ్ రాష్ట్రాలకు చెందిన ఆరోగ్య శాఖ కార్యదర్శులు, పరిశ్రమల శాఖ కార్యదర్శులు కూడా పాల్గొన్నారు. ఈ రాష్ట్రాల్లోని అన్ని ఆరోగ్య సంరక్షణ కేంద్రాలలో తగినంత ఆక్సిజన్ లభ్యత మరియు ఎటువంటి నిబంధనలు లేకుండా ఆయా రాష్ట్రాల్లోనూ, రాష్ట్రాల మధ్య ఆక్సిజన్ కదలికలను నిర్ధారించడం ఈ సమావేశం యొక్క లక్ష్యం.
ఈ కార్యక్రమంలో చివరిగా, కేంద్ర వాణిజ్యం, పరిశ్రమలు, రైల్వే శాఖల మంత్రి శ్రీ పియూష్ గోయల్, ఈ సమావేశంలో పాల్గొన్నవారినందరినీ ఉద్దేశించి ప్రసంగించారు.
ఈ సందర్భంగా, రాష్ట్రాలకు ప్రత్యేకంగా సూచించిన సలహాలు :-
1. సదుపాయాల వారీగా / ఆసుపత్రుల వారీగా ఆక్సిజన్ నిల్వలను ఎప్పటికప్పుడు నిర్ధారించుకోవాలి, సమయానుసారంగా తిరిగి నింపడానికి ముందస్తు ప్రణాళికను నిర్ధారించుకోవాలి, తద్వారా నిల్వ లేకపోవడాన్ని నివారించవచ్చు.
2. రాష్ట్రాలు / కేంద్రపాలితప్రాంతాల మధ్య మెడికల్ ఆక్సిజన్ కదలికలపై ఎటువంటి ఆంక్షలు లేకుండా నిర్ధారించుకోవాలి.
3. నగరాల్లో లిక్విడ్ మెడికల్ ఆక్సిజన్  ట్యాంకర్ల కదలికల కోసం “గ్రీన్ కారిడార్” ఏర్పాటు చేయాలి.
4. ఆసుపత్రులు మరియు సంస్థలు ఆక్సిజన్ సరఫరా కోసం, ఆక్సిజన్ తయారీదారులతో, దీర్ఘకాలిక టెండర్ / కాంట్రాక్ట్ ఒప్పందాన్ని కలిగి ఉండాలి, వాటిని గౌరవించాల్సిన అవసరం ఉంది. అందువల్ల, ఆక్సిజన్ సరఫరా కదలికలపై రాష్ట్రాలు ఆంక్షలు విధించకూడదు.
5. ఆక్సిజన్ నిరంతరాయంగా సరఫరా అయ్యేందుకు వీలుగా, తయారీదారులు మరియు సరఫరాదారులకు చెల్లించాల్సిన బిల్లులను సకాలంలో చెల్లించేలా చూసుకోండి.
6. విద్యుత్ సరఫరా మౌలిక సదుపాయాలను మెరుగుపరచండి. ఆక్సిజన్ తయారీ యూనిట్లకు నిరంతరాయంగా విద్యుత్ సరఫరాను నిర్ధారించండి.
7. ఆక్సిజన్ నింపే కేంద్రాలకు సిలిండర్లను పంపేటప్పుడు నిబంధనల ప్రకారం ఆక్సిజన్ సిలిండర్లను సరైన క్రిమిసంహారకాలతో శుభ్రం చేసేలా నిర్ధారించుకోండి.
8. ఆక్సిజన్ సేకరణ కోసం ఉక్కు పరిశ్రమ యూనిట్లతో సమర్థవంతమైన సమన్వయం కలిగి ఉండాలి. ఎందుకంటే, రోజుకు 6,400 మెట్రిక్ టన్నులు అందించే ఆక్సిజన్ తయారీదారులతో పాటు ఉక్కు పరిశ్రమలు కూడా రోజుకు 550 మెట్రిక్ టన్నుల ఆక్సిజన్ సరఫరా చేస్తున్నాయి.
ప్రధాన మంత్రి కార్యాలయం
ఏశియాన్ గేమ్స్లో 71 పతకాల ను గెలిచినందుకు క్రీడాకారుల కు అభినందనలను తెలియజేసిన ప్రధాన మంత్రి
ఏశియాన్ గేమ్స్ లో 71 పతకాల ను గెలిచినందుకు క్రీడాకారుల కు ఈ రోజు న అభినందనల ను ప్రధాన మంత్రి శ్రీ నరేంద్ర మోదీ వ్యక్తం చేశారు. ఇది ఏశియాన్ గేమ్స్ లో భారతదేశం ఇప్పటి వరకు నమోదు చేసిన అత్యుత్తమమైన మొత్తం సంఖ్య అని ఆయన అభివర్ణించారు.
క్రీడాకారుల సాటి లేనటువంటి సమర్పణ భావానికి, దృఢత్వానికి మరియు ఆటల సంబంధి ఉత్సాహానికి ఒక ప్రమాణం గా ఈ మొత్తం సంఖ్య ఉంది అని ఆయన అన్నారు.
ప్రధాన మంత్రి ఎక్స్ మాధ్యం లో ఒక సందేశం లో -
‘‘ఏశియాన్ గేమ్స్ లో భారతదేశం ఇంతకు ముందు ఎన్నడూ లేనంత గా తళుకులీనింది.
71 పతకాల తో, మనం మన అత్యుత్తమ పతకాల సంఖ్య ను సంబురం గా జరుపుకొంటున్నాం; మన క్రీడాకారుల, మన క్రీడాకారిణుల సాటి లేనటువంటి సమర్పణ భావానికి, దృఢత్వానికి మరియు ఆటల సంబంధి ఉత్సాహానికి ఒక ప్రమాణం గా ఈ మొత్తం సంఖ్య ఉంది.
ప్రతి ఒక్క పతకం కఠోర శ్రమ మరియు మక్కువ లతో నిండిన జీవన యాత్ర ను ప్రముఖం గా ప్రకటిస్తోంది.
యావత్తు దేశ ప్రజలు గర్వించేటటువంటి క్షణం. మన ఎథ్ లీట్ లకు అభినందన లు.’’ అని పేర్కొన్నారు.
(
పౌర విమానయాన మంత్రిత్వ శాఖ
దేశంలోని 57 స్థావరాలలో పనిచేస్తున్న 36 ఎఫ్టిఓలు
2022లో రికార్డు స్థాయిలో 1165 కమర్షియల్ పైలట్ లైసెన్స్లను జారీ చేసిన డిజిసిఏ
ప్రస్తుతం దేశంలో 36 ఫ్లయింగ్ ట్రైనింగ్ ఆర్గనైజేషన్లు  57 బేస్లలో పనిచేస్తున్నాయి. ఇవి క్యాడెట్లకు ఫ్లయింగ్ శిక్షణను అందిస్తున్నాయి. 2022 సంవత్సరంలో డైరెక్టరేట్ జనరల్ ఆఫ్ సివిల్ ఏవియేషన్  పరిశ్రమ అవసరాలను తీర్చడానికి రికార్డు స్థాయిలో 1165 కమర్షియల్ పైలట్ లైసెన్స్లను  జారీ చేసింది.
పైలట్ శిక్షణ పాఠశాలలను పెంచడానికి ప్రభుత్వం తీసుకున్న చర్యలు క్రింది విధంగా ఉన్నాయి:-
 2020లో పౌర విమానయాన మంత్రిత్వ శాఖ సరళీకృత ఎఫ్టిఓ మార్గదర్శకాలను ఆమోదించింది. ఇందులో విమానాశ్రయ రాయల్టీ  భావన రద్దు చేయబడింది మరియు భూమి అద్దెలు గణనీయంగా హేతుబద్ధీకరించబడ్డాయి.
 2021లో పోటీ బిడ్డింగ్ ప్రక్రియ తర్వాత ఏఏఐ బెలగావి , జలగావ్ , కలబురగి , ఖజురహో  మరియు లిలాబరీ లోని ఐదు విమానాశ్రయాలలో తొమ్మిది ఎఫ్టిఓ స్లాట్లను అందజేసింది. ప్రస్తుతం, వీటిలో ఆరు ఎఫ్టిఓ స్లాట్లు పనిచేస్తున్నాయి: అవి-జల్గావ్, లిలాబరీ, ఖజురహో, బెలగావిలో ఒక్కొక్కటి మరియు కలబురగిలో రెండు.
 జూన్ 2022లో పోటీ బిడ్డింగ్ ప్రక్రియ తర్వాత భావ్నగర్ , హుబ్బల్లి , కడప , కిషన్గఢ్  మరియు సేలం  అనే ఐదు విమానాశ్రయాలలో ఏఏఐ ద్వారా మరో ఆరు ఎఫ్టిఓ స్లాట్లు లభించాయి. ప్రస్తుతం, సేలం లో ఒక ఎఫ్టిఓ స్లాట్ పనిచేస్తోంది.
 ఎఫ్టిఓల వద్ద విమాన కార్యకలాపాలకు అధికారం ఇచ్చే హక్కుతో ఫ్లయింగ్ ఇన్స్ట్రక్టర్లకు అధికారం కల్పించేందుకు డిజిసిఏ తన నిబంధనలను సవరించింది. ఇది ప్రతి ఎఫ్టిఓ వద్ద ఎగిరే గంటలు మరియు విమాన వినియోగాన్ని పెంచడానికి మరియు సిపిఎల్ అవసరాలను వేగంగా పూర్తి చేయడానికి సహాయపడుతుంది.
పౌర విమానయాన మంత్రిత్వ శాఖ సహాయ మంత్రి జనరల్  వి.కె. సింగ్  ఈరోజు రాజ్యసభలో ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
ప్రధాన మంత్రి కార్యాలయం
పి.ఎమ్-ఎస్.వి.ఏ.నిధి పధకం అమలును సమీక్షించిన - ప్రధానమంత్రి
వీధి విక్రేతలు పూర్తిగా డిజిటల్ లావాదేవీలు ఉపయోగించే విధంగా ప్రోత్సహిస్తూ ఈ పధకాన్ని రూపొందించాలి : ప్రధానమంత్రి
ఈ పథకాన్ని కేవలం రుణాలను విస్తరించే కోణం నుండి చూడకూడదు, కానీ వీధి వ్యాపారులకు వారి సమగ్ర అభివృద్ధి మరియు ఆర్థిక అభ్యున్నతి కోసం దోహదపడే పథకంగా చూడాలి : ప్రధానమంత్రి
గృహ నిర్మాణం, పట్టణ వ్యవహారాల మంత్రిత్వ శాఖకు చెందిన పి.ఎం-ఎస్.వి.ఏ.నిధి పధకం అమలును ప్రధానమంత్రి నరేంద్రమోదీ ఈ ఉదయం సమీక్షించారు.
ఈ పధకం కింద, 2.6 లక్షలకు పైగా దరఖాస్తులు స్వీకరించగా, వీటిలో 64,000 మందికి ఋణాలు మంజూరయ్యాయి, 5,500 మందికి పైగా ఋణాలు పంపిణీ చేసినట్లు సమాచారం. పారదర్శకత, జవాబుదారీతనం మరియు వేగాన్ని నిర్ధారించడానికి పథకం నిర్వహణ కోసం వెబ్-పోర్టల్ మరియు మొబైల్ యాప్ ద్వారా పూర్తి స్థాయిలో ఐ.టి. పరిష్కారాలను వినియోగించడం సంతృప్తికరంగా ఉందని ఆయన సంతృప్తి వ్యక్తం చేశారు.
ఈ పథకాన్ని నిర్విఘ్నంగా అమలు చేయడానికి మొబైల్ అప్లికేషన్తో సహా పూర్తి ఐ.టి. పరిష్కారానికి గృహనిర్మాణ మరియు పట్టణ వ్యవహారాల మంత్రిత్వ శాఖ కృషి చేస్తోందని ప్రధానమంత్రి పేర్కొన్నారు. వీధి వ్యాపారులు పూర్తి స్థాయిలో డిజిటల్ లావాదేవీలను వినియోగించే విధంగా ప్రోత్సహిస్తూ, ఈ పధకాన్ని రూపొందించాలని ప్రధానమంత్రి సూచించారు. ఇది వారి వ్యాపారం యొక్క మొత్తం లావాదేవీలను - అంటే, ముడి పదార్థాల సేకరణ నుండి అమ్మకపు ఆదాయాల సేకరణ వరకు సహాయపడే విధంగా ఉండాలి. ఇందుకోసం తగిన ప్రోత్సాహకాలు, శిక్షణలు నిర్వహించాలి. వీధి విక్రేతల భవిష్యత్తు ఆర్థిక అవసరాలకు సహాయం చేయడంలోనూ, ఋణ ప్రణాళికలను రూపొందించడంలోనూ కూడా డిజిటల్ చెల్లింపులు ఉపయోగపడతాయి.
వీధి వ్యాపారులకు రుణాలు విస్తరించే కోణం నుండి మాత్రమే, ఈ పథకాన్ని చూడకూడదని ప్రధానమంత్రి పేర్కొన్నారు. వీధి వ్యాపారులకు వారి సమగ్ర అభివృద్ధి మరియు ఆర్థిక అభ్యున్నతి కోసం దోహదపడే ఒక పథకంగా దీనిని చూడాలని ఆయన సూచించారు. ఈ దిశలో మొదటి చర్యగా, అవసరమైన పాలసీకి వారిని అనుసంధానం చేయడానికి వీలుగా, వారి సామాజిక-ఆర్థిక వివరాలను పూర్తిగా సేకరించాలి. ఇటువంటి డేటాను భారత ప్రభుత్వంలోని వివిధ మంత్రిత్వ శాఖలు కూడా ఉపయోగించుకుని, వారి అర్హతల మేరకు, ప్రాధాన్యతా క్రమంలో వివిధ పథకాల కింద ప్రయోజనం పొందే విధంగా చూడాలి. వీటిలో పి.ఎం.ఎ.వై-యు కింద గృహాలు, ఉజ్వల కింద వంట గ్యాస్, సౌభాగ్య కింద విద్యుత్తు, ఆయుష్మాన్ భారత్ కింద ఆరోగ్యం, డే-ఎన్.యు.ఎల్.ఎమ్ కింద నైపుణ్యం, జన ధన్ కింద బ్యాంకు ఖాతా మొదలైనవి ఉన్నాయి.
నేపధ్యం :
ఒక సంవత్సర కాలంలో 10 వేల రూపాయల వరకు భాగస్వామ్య హామీ లేని వర్కింగ్ క్యాపిటల్ ఋణం, సుమారు 50 లక్షల మంది వీధి విక్రేతలు తమ వ్యాపారాలను తిరిగి ప్రారంభించడానికి భారత ప్రభుత్వం పి.ఎం-ఎస్వి.ఏ.ఎ. నిధి పథకాన్ని ప్రారంభించింది. రుణవాయిదాలు తిరిగి చెల్లించే మంచి అలవాటు మరియు డిజిటల్ లావాదేవీలను ప్రోత్సహించడానికి వడ్డీ రాయితీ  మరియు క్యాష్ బ్యాక్  ప్రోత్సాహకాలు అందించబడుతున్నాయి. 24 శాతం వార్షిక వడ్డీ చొప్పున, 10,000 వేల రూపాయల రుణంపై, మొత్తం వడ్డీ భారం పైన వడ్డీ రాయితీ 30 శాతంగా ఉంటుంది.
అందువల్ల, విక్రేత సకాలంలో ఋణ వాయిదాలు తిరిగి చెల్లించి, అన్ని రశీదులు మరియు చెల్లింపులకు డిజిటల్ లావాదేవీలను ఉపయోగిస్తే, విక్రేత ఎటువంటి వడ్డీని చెల్లించనవసరంలేదు సరికదా, రుణ మొత్తంపై సబ్సిడీని కూడా పొందుతారు. ఈ పథకం కింద తీసుకున్న రుణాన్ని ముందుగా లేదా సకాలంలో తిరిగి చెల్లించినట్లైతే, తదుపరి రుణాన్ని మరింత ఎక్కువగా తీసుకోడానికి అర్హత పొందుతారు. ఈ పధకం నిర్వహణ, అమలు సంస్థ, భారత చిన్న పరిశ్రమల అభివృద్ధి బ్యాంకు  తో ఉన్న ఐటి వేదిక “పి.ఎం-ఎస్.వి.ఏ. నిధి” ద్వారా 2020 జూలై, 02వ తేదీ నుండి ఋణాలు ఇచ్చే ప్రక్రియ ప్రారంభమైంది.
రక్షణ మంత్రిత్వ శాఖ
కోవిడ్ -19 నిర్వహణ
కోవిడ్-19 నిర్వహణ కోసం సివిల్ ఆసుపత్రులలో మోహరించిన సిబ్బంది వివరాలుః
వైద్య అధికారి & నిపుణులు  - 602
నర్సులు - 224
పారామెడికల్ సిబ్బంది - 1802
తమ కాలపరిమితి ముగిసి విధుల నుంచి వైదొలగనున్న 236మంది షార్ట్ సర్వీస్ కమిషన్ అధికారుల కాలపరిమితిని మహమ్మారి నేపథ్యంలో పొడిగించారు.
అంతేకాకుండా, 2017 తర్వాత సైన్యంలో తమ ఉద్యోగ కాలపరిమితి ముగించుకున్న మాజీ సాయుధ దళాల వైద్య సేవలకు  చెందిన వైద్య అధికారులను, మాజీ మిలటరీ నర్సింగ్ సర్వీస్  కు చెందిన అధికారులను కాంట్రాక్టు పద్ధతిలో నియమించేందుకు టూర్ ఆప్ డ్యూటీ అన్న పథకాన్ని ప్రభుత్వం ఆమోదించింది.
త్రివిధ దళాలకు చెందిన పదవీ విరమణ చేసిన వైద్యులను తిరిగి విధులలో చేరి, కోవిడ్ పరిహారం కోసం టూర్ ఆఫ్ డ్యూటీ పేరిట చేసిన ప్రతిపాదనకు క్రమంగా ఉండటమే కాక ఇది కోవిడ్ మహమ్మారి తీవ్రత కారణంగా ఏర్పడిన క్రియాశీలక అవసరం ఆధారంగా చేసినది. కాగా ప్రస్తుతం కోవిడ్ మహమ్మారి తీవ్రత తగ్గు ముఖం పట్టింది.
ఆర్మడ్ ఫోర్సెస్ మెడికల్ సర్వీసెస్ ఫిజీషియన్లు, అనెస్థటిస్టులు, పోస్ట్ గ్రాడ్యుయేట్ రెసిడెంట్లు, వైద్య అధికారులు, ఆసుపత్రి నిర్వహకులు, నర్సులు, పారామెడికల్ సిబ్బందిని కోవిడ్ -19 రోగుల సంరక్షణ విధుల కోసం నియమించింది.
అంతేకాకుండా, ఇ- సంజీవని వేదికపై టెలి- కన్సల్టేషన్ ను అందించేందుకు అనుభవజ్ఞుల సేవలను ఉపయోగించడం జరిగింది. మొత్తం 100 మంది ఎఎఫ్ఎంఎస్ అనుభవజ్ఞులు పోర్టల్ పై నమోదు అయి ఉన్నారు, ఇప్పటి వరకూ 22000 కన్సల్టేషన్లను అందించారు.
ప్రభుత్వ అధికారులు భద్రత, అగ్నిమాపక, బయోమెడికల్ వృధా నిర్వహణ, మార్చురీ సేవలు, రిఫరల్, అంబులెన్స్ తదితర సేవలను అందించడం ద్వారా ప్రభుత్వ అధికారులు మద్దతు అందించారు. అలాగే, ఆక్సిజన్ సరఫరా, రోగులను ఉంచేందుకు ముందుగానే తయారు చేసిన హాంగర్లు, రోగుల సంరక్షణకు అవసరమైన అన్నిరకాల వైద్య పరికరాలను అందించడంలో వారు కీలక పాత్ర పోషించారు.
బుధవారం నాడు శ్రీమతి రీటా బహుగుణ జోషి లోక్సభలో వేసిన ప్రశ్నకు లిఖిత పూర్వక సమాధానంలో రక్షణ శాఖ సహాయ మంత్రి అజయ్ భట్ వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
చరిత్రాత్మక స్థాయిలో 15 లక్షలు దాటిన కోలుకున్నవారు
నేడు ఒక్కరోజులోనే అత్యధికంగా 54,859 మంది
చికిత్సలో ఉన్నవారికంటే కోలుకున్నవారు 9 లక్షలు అధికం
తాజాగా పాజిటివ్ కేసుల్లో మరణాలు 2 శాతానికి తగ్గుదల
భారత్ లో కోవిడ్ నుంచి కోలుకున్నవారి సంఖ్య చరిత్రాత్మకంగా ఈరోజు 15 లక్షలు దాటింది. పరీక్షలు దూకుడుగా చేపట్టటం, సమగ్రంగా ఆనవాళ్ళు పట్టటం, సమర్థంగా చికిత్స అందించటం కారణంగా ఇప్పటిదాకా 15,35,743 మంది బాధితులు కోలుకోగలిగారు. మెరుగైన ఆంబులెన్స్ సౌకర్యాలు, ప్రామాణిక చికిత్సావిధానాలమీద దృష్టి సారించటం, ఆక్సిజెన్ సరఫరా విధానం వాడకం ఈ సత్ఫలితాలకు కారణాలయ్యాయి.
గడిచిన 24 గంటల్లో నమోదైన ఒకేరోజు కోలుకున్నవారి సంఖ్య 54,859 కు చేరగా కోవిడ్ బాధితులలో కోలుకున్నవారి శాతం గరిష్ఠంగా దాదాపు 70% అయింది.
రికార్డు స్థాయిలో కోలుకున్నవారి సంఖ్య నమోదవుతూ ఉండగా ఇప్పటికీ ఇంకా చికిత్సలో ఉన్నవారి సంఖ్య తగ్గుతూ ఉంది. మొత్తం పాజిటివ్ కేసుల్లో వీరి శాతం ప్రస్తుతం 28.66% మాత్రమే ఉంది. ఆ విధంగా చికిత్సలో ఉన్న 6,34,945 మందికంటే 9 లక్షలమంది ఎక్కువగా కోలుకున్నవారు ఉన్నారు.
పరీక్షలు జరపటం మీద దృష్టి సారిస్తూ, కేంద్రంతో కలిసి రాష్ట్ర ప్రభుత్వాలు, కేంద్ర పాలిత ప్రాంతాలు చేస్తున్న ఉమ్మడి కృషి ఫలితంగానూ, ఆస్పత్రులలో అందిస్తున్న మెరుగైన చికిత్స కారణంగాను మరణాల సంఖ్య బాగా తగ్గుతూ వస్తుంది. మొత్తం పాజిటివ్ కేసుల్లో మరణాల శాతం ప్రస్తుతం 2 శాతానికి పరిమితమైంది. పైగా, ఇది క్రమంగా తగ్గుతూ వస్తోంది. ముందుగానే పాజిటివ్ కేసులను గుర్తించటం వలన ప్రస్తుతం చికిత్సలో ఉన్నవారి సంఖ్య బాగా తగ్గుతూ వస్తోంది.
త్వరగా గుర్తించటం వలన కొద్దిపాటి లక్షణాలు కనబరుస్తున్నవారిని సకాలంలో వారిని ఐసొలేషన్ కు పంపటం, ఒక మోస్తరు నుంచి తీవ్రమైన లక్షణాలు కనబరుస్తున్నవారిని ఆస్పత్రులకు తరలించటం లాంటి పనులు చక చకా జరిగిపోతున్నాయి. ఆ విధంగా అవసరమైన చికిత్స సమర్థంగా అందించటానికి వీలవుతోంది.
అయితే ఇప్పటికీ10 రాష్ట్రాలలో కోవిడ్ ఇన్ఫెక్షన్ ప్రభావ ఎక్కువగానే ఉంది. కొత్త పాజిటివ్ కేసుల్లో 80% ఆ రాష్ట్రాలలోనే నమోదవుతున్నాయి. ఇంటింటి సర్వే ద్వారా దూకుడుగా పరీక్షలు జరపటం వలన మొదట్లో కేసుల సంఖ్య గణనీయంగా పెరిగినప్పటికీ, వ్యాధి నియంత్రణ దిశలో ఈ ప్రాంతాల్లో అనుసరిస్తున్న వ్యూహాలు క్రమంగా చికిత్సలో ఉన్నవారి సంఖ్యను తగ్గిస్తూ వచ్చాయి.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf